**Általános iskolai beiratkozás a 2020/2021-es tanévre**

A 2020/2021-es tanítási évre történő iskolai beiratkozások szervezését – figyelemmel az országos járványügyi helyzetre – az emberi erőforrások miniszterének 7/2020. (III. 25.) határozata a 2020/2021-es tanévre történő általános iskolai beiratkozását rendkívüli módon szabályozza.

A határozat célja, hogy a járványhelyzet várható alakulására tekintettel az általános iskolai beiratkozások minél előbb és minél kevesebb személyes kontaktussal valósulhassanak meg. **Emellett ugyanakkor biztosítani kell a szülők szabad intézményválasztását is.**

A beiratkozás során az alábbi eljárásrend érvényes.

A szülők, gondviselők a beiratkozó gyermek körzeti iskoláját megtalálják az alábbi keresőben:

[**https://kir.hu/korzet**](https://kir.hu/korzet)

1. *Ha a szülőknek nincs ettől eltérő szándéka*, (Kérjük a szülőt, ha élni szeretne a körzetes iskola lehetőségével jelezze az iskola központi telefonszámán (06 42 512-822) vagy az aranybeir@gmail.com címen!) *a kötelező felvételt biztosító körzetes iskola a gyermeket hivatalból felveszi.* Azonban az iskolával a kapcsolatfelvétel az elektronikus KRÉTA-rendszeren keresztül történik. A KRÉTA-rendszer működéséről az iskolánk honlapja ad tájékoztatást. Ezen tanulókat **2020. április 28-ig** írásban értesítjük a felvételről.
2. A szabad iskolaválasztás biztosítása érdekében, aki lakcíme alapján nem a körzetünkbe tartozik, valamit a közoktatási típusú sportiskolai képzésben szeretne részt venni azoknak **szándéknyilatkozat**ot ki kell tölteniük. (A szándéknyilatkozat elérhető az iskola portáján vagy letölthető a „*Beiratkozás 2020/21-es tanévre*” fül alatt!)A szándéknyilatkozatot **2020. április 6–április 24-ig** kérjük elküldeni az **aranybeir@gmail.com** címre vagy az iskola postacímére!(Nyíregyházi Arany János Gimnázium, Általános Iskola és Kollégium, 4400, Nyíregyháza, Ungvár stny.22.)
3. A körzetünkbe nem tartozó gyermek esetében **2020. május 21-ig** születik döntés, melyről írásban értesítjük a szülőt/gondviselőt.

Nyíregyháza, 2020. április 01.

Szeretettel várjuk iskolánkban!

Iskolavezetés